Samkvæmt fréttatilkynningu Bílgreinasambandsins er mest selda bíltegundin á árinu Toyota , þar á eftir KIA og þriðja mest selda tegundin Hyundai . Hlutfall vistvænna bíla var 27,5% af heildarsölunni , miðað við 20,7 % árið 2018 og 15,2 % árið 2017 . 41,5 % nýskráninga 2019 voru bílaleigubílar en 57,5% voru bílar í almenna notkun . Í heildina seldust 11.728 nýir fólksbílar á árinu 2019 samanborið við 17.976 bíla á árinu 2018 . Reyndar þarf líka að horfa til þess að fólksfjölgun hefur átt sér stað í landinu frá aldamótum sem ætti að hafa þær afleiðingar að meðaltal bílasölu þyrfti að hækka og sennilega vera nokkuð yfir 12.000 bílum . Hlutfallið er í takti við flest ár frá 2009 þegar bílaleiguflotinn fór stækkandi vegna fjölgunar ferðamanna en bílaleigur hafa að meðaltali keypt um 42,6% allra nýrra bíla síðan þá . Bílaleiguflotinn telur hátt í 25.000 bíla og þarf hann að vera svo stór til að taka á móti þeim fjölda ferðamanna sem koma til landsins á hverju ári . Það liggur því fyrir að endurnýjunarþörfin á þessum hluta flotans á hverju ári er mikil og því viðbúið að bílaleigur skipi áfram stóran sess í kaupum á nýjum bílum á næstu árum . Hlutfall vistvænna bíla ( rafmagn , tengiltvinn , hybrid , metan ) hélt áfram að aukast og hefur hlutfall þeirra af heildarsölu aldrei verið hærra eða 27,5% . Fara þar tengiltvinnbílar fremstir í flokki með um 10,3% sölunnar , hybrid bílar um 8,9% og rafmagnsbílar um 7,8% . Eru þetta hlutfallstölur sem eru fáheyrðar annarsstaðar í heiminum fyrir utan Noreg og er líklegt að Ísland verði áfram í fararbroddi þar sem horft er til framlengingar á ívilnunum við kaup á slíkum bílum . Er í því tilliti gleðiefni að tekið var undir tillögur Bílgreinasambandsins í nefndaráliti Efnahags - og viðskiptanefndar um að framlengja ívilnanir vegna tengiltvinnbíla til 2023 í stað þess að fella þær niður með öllu í lok 2020 því dæmi erlendis frá hafa sýnt að slíkt hefur hægt verulega á sölu þessarar tegundar bíla . Þá er einnig líklegt að bílaleigur þurfi að halda áfram að endurnýja flotann sinn þar sem hann hefur elst á síðustu misserum . Meðalaldur fólksbílaflotans er einnig að hækka en stórir árgangar í bílaflotanum eru komnir á meðalaldur sem í fyrra var 12,3 ár og fer hækkandi . Bílgreinasambandið spáir því að 12.750 bílar seljist á árinu 2020 en gerir það 8,7% söluaukningu frá árinu 2019 .